
R E F E R A T



Spaţiul cu altă destinaţie decât aceea de locuinţă din Timişoara, situat la parterul imobilului din Timişoara, str. Mercy nr.4, înscris în C.F. nr.129 Timişoara, nr.topo. 356, în suprafaţă de 49,44 mp. este închiriat prin contractul de închiriere nr.1157/2000 la beneficiarul Legii nr.341/2004, dl. Radu Mircea, cu destinaţia de spaţiu comercial, având termenul închirierii până la data de 17.10.2005.

Prin cererea înregistrată la Primăria Municipiului Timişoara cu nr. D72006-003904/15.06.2006, dl. Radu Mircea solicită prelungirea contractului de închiriere nr.1157/2000. 
Imobilul din Timişoara, str. Mercy nr.4, înscris în C.F. nr.129 Timişoara, nr.topo. 356, a trecut în proprietatea statului în baza Decretului 92/1950.
Serviciul Administrare Imobile, prin adresa nr.D72006-3904/2008, comunică faptul că asupra imobilului din Timişoara, str. Mercy nr.4, înscris în C.F. nr.129 Timişoara, nr.topo. 356, nu a fost depus dosar de revendicare.

În şedinţa din data de 13.06.2006 a Comisiei de analiză a spaţiilor cu altă destinaţie decât aceea de locuinţă situate în proprietatea Primăriei Timişoara precum şi în proprietatea Statului Român în administrarea Consiliului Local al Municipiului Timişoara înfiinţată prin HCLMT nr.288/2005, analizându-se cererea titularului de contract s-a hotărât întocmirea unui Proiect de hotărâre privind prelungirea contractului de închiriere nr.1157/2000 încheiat cu beneficiarul Legii nr.341/2004, Radu Mircea.

Având în vedere cele prezentate,

PROPUNEM :
1. Aprobarea de către  Consiliului Local al municipiului Timişoara a unui proiect de hotărâre privind atribuirea spaţiului cu altă destinaţie decât aceea de locuinţă din Timişoara, str. Mercy nr.4, înscris în C.F. nr.129 Timişoara, nr.topo. 356, compus din spaţiu comercial şi 2 WC, în suprafaţă utilă de 49,44 mp. către beneficiarul Legii nr.314/2004, dl. Radu Mircea, pe bază de contract de închiriere, pe o perioadă de 5 ani cu destinaţia de spaţiu comercial. 

